На основу чл. 11. и 22. став 4. Покрајинске скупштинске одлуке о буџету АП Војводине за 2018. годину („Службени лист АПВ“, брoj 57/2017) у вези са Покрајинском скупштинском одлуком о програму заштите, уређења и коришћења пољопривредног земљишта на територији Аутономне покрајине Војводине у 2018.години, („Службени лист АПВ“, број 57/2017 и 3/2018 испр.), у вези са Пословником о раду комисија за израду конкурса и правилника и поступање по конкурсима расписаним у покрајинском секретаријату за пољопривреду, водопривреду и шумарство од 20.02.2018. године и изменама и допунама Пословника о раду комисија за израду конкурса и правилника и поступање по конкурсима расписаним у покрајинском секретаријату за пољопривреду, водопривреду и шумарство од 21.03.2018. године Покрајински секретаријат за пољопривреду, водопривреду и шумарство (у даљем тексту: Секретаријат) расписује

**КОНКУРС**

**ЗА ДОДЕЛУ СРЕДСТАВА ЗА ПОДИЗАЊЕ НОВИХ РИБЊАКА И РЕКОНСТРУКЦИЈУ ПОСТОЈЕЋИХ НА ТЕРИТОРИЈИ АП ВОЈВОДИНЕ ЗА 2018.ГОДИНУ**

1. **ЦИЉ И ПРЕДМЕТ КОНКУРСА**

Циљ овог Конкурса је унапређење начина коришћења необрадивог пољопривредног земљишта у циљу унапређења рибарства на територији АП Војводине.

Предмет конкурса је додела бесповратних средства за подизање нових и реконструкцију постојећих рибњака, на површини не мањој од 1 ха и не већој од 50 ха, који се налазе на територији АП Војводине.

Под објектима, у смислу овог конкурса, подразумевају се искључиво објекти за производњу рибе - растилишта, младичњаци, товилишта, зимовници, изловни и ободни канали.

1. **ВИСИНА И НАМЕНА СРЕДСТАВА**

**Укупан износ прописаних средстава који се додељује по овом конкурсу је 20.000.000,00 динара.**

Максимална подршка по овом конкурсу износи до 50 % од укупне вредности земљаних радова на рибњачким објектима, а највише до 5.000.000,00 динара укупне пројектоване вредности земљаних радова, без ПДВ-а по кориснику, а осталих 50 % обезбеђује корисник средстава.

Износ средстава за подршку **реконструкције** рибњака не може бити већи од **500.000,00** динара по хектару.

Износ средстава за подршку **подизању нових рибњака** не може бити већи од **800.000,00** динара по хектару.

Прихватљиви трошкови по овом конкурсу јесу трошкови земљаних радовa на реконструкцији рибњака и подизању нових рибњака који су предмет овог конкурса, исказани без ПДВ‐а.

Врста радова који су предмет овог конкурса:

1. Чишћење терена
2. Израда насипа
3. Корекција круне постојећег насипа
4. Ископ материјала, разастирање и насипање
5. Изградња ободног канала
6. Машински ископ земље из најближег позајмишта
7. Уградња донесене земље у оштећена места на насипу
8. Машинско измуљење изловних канала, изловних јама и доводно-одводног канала
9. Утовар и превоз ископаног материјала на најближу депонију
10. Разастирање ископаног материјала
11. Шкарпирање косина канала и насипа
12. Набијање насипа вибројежом
13. Израда преградног насипа
14. Утовар и превоз ископаног материјала из најближег позајмишта.
15. **КОРИСНИЦИ СРЕДСТАВА**

Право на подстицаје остварују правна лица која су уписана у Регистар пољопривредних газдинстава и налазе се у активном статусу, и то:

1. **правно лице**:

- привредно друштво,

- земљорадничка задруга.

Привредно друштво може остварити право на подстицаје ако је разврстано у микро и мало правно лице, у складу са законом којим се уређује рачуноводство („Службени гласник РС“, број 62/2013).

1. **УСЛОВИ ЗА УЧЕШЋЕ НА КОНКУРСУ**

**За правна лица и земљорадничке задруге:**

1. да је регистован у Агенцији за привредне регистре за обављање делатности слатководне аквакултруе;
2. да је уписан у Регистр газдинства са одговарајућим сточним фондом (податке о врсти животиња и броју газдинства (HID) на којима се држе или узгајају);
3. подносилац пријаве мора имати седиште на територији јединице локалне самоуправе са територије АП Војводине, с тим што и место реализације инвестиције мора бити на територији јединице локалне самоуправе са територије АП Војводине;
4. подносилац пријаве за инвестицију за коју подноси пријаву не сме користити средства по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка регистрованим пољопривредним газдинствима
5. подносилац пријаве не сме имати неиспуњених уговорних обавеза према Покрајинском секретаријату за пољопривреду водопривреду и шумарство (у даљем тексту: Секретаријат), као ни према Министарству пољопривреде, шумарства и водопривреде, на основу раније потписаних уговора;
6. подносилац пријаве мора измирити доспеле обавезе по уговорима о закупу државног пољопривредног земљишта за 2017. годину;
7. подносилац пријаве мора регулисати доспеле пореске обавезе закључно са 2017. годином за подносиоца пријаве (издато од стране надлежног органа јединице локалне самоуправе где се налази предметна инвестиција, ако се седиште подносиоца пријаве налази на територији друге локалне самоуправе онда треба доставити напред наведено уверење и од те локалне самоуправе);
8. подносилац пријаве и извођач радова не могу да представљају повезана лица у смислу члана 62. Закона о привредним друштвима („Службени гласник РС“, бр. 36/11 и 99/11 и 83/14 и 5/15);
9. да се плаћање врши на текући рачун извођача, а плаћања путем компензације и цесије неће бити призната.
10. да није покренут поступка стечаја и/или ликвидације над правним лицем подносиоцем пријаве.
11. **ВРЕМЕНСКИ ОКВИР**

Конкурс је отворен до утрошка средстава, а закључно са 15.09.2018. године.

1. **ПОТРЕБНА ДОКУМЕНТАЦИЈА ЗА ПОДИЗАЊЕ НОВИХ РИБЊАКА**
2. читко попуњен oбразац пријаве на конкурс с потписом одговорног лица и оверен печатом (са изјавом о прибављању докумената о којој се води службена евиденција);
3. фотокопија извода из регистра Агенције за привредне регистре са пореским идентификационим бројем;
4. оригинал извод из Регистра газдинства са одговарајућим сточним фондом (податке о врсти животиња и броју газдинства (HID) на којима се држе или узгајају);
5. извод из листа непокретности или земљишних књига с подацима о власништву и ограничењима за све катастарске парцеле под необрадивим пољопривредним земљиштем које су предмет пријаве (не старији од 30 дана), облик својине – приватна и обим удела 1/1 или оверена копија уговора о вишегодишњем закупу необрадивог пољопривредног земљишта (најмање 10 година), извод из листа непокретности или земљишних књига који може гласити на државну својину (уз обавезну сагласност надлежног државног органа) или приватну својину са обимом удела приватне својине 1/1, при чему уговор мора да важи још најмање пет година;
6. изјава подносиоца пријаве да по неком другом основу не користи бесповратна подстицајна средства за исту намену;
7. доказ надлежног органа да се на предметном земљишту може реализовати пројекат изградње рибњачких површина (локацијска дозвола, доказ да је поднет захтев за издавање грађевинске дозволе или грађевинска дозвола);
8. инвестиционо-техничка документација с предмером и предрачуном, коју је израдио одговорни пројектант;
9. предрачун извођача радова;
10. уверење да није покренут поступка стечаја и/или ликвидације над правним лицем подносиоцем пријаве.
11. уверење пореске управе о измиреним свим пореским обавезама и другим јавним дажбинама за 2017.годину.

Подносилац пријаве - на обрасцу који је саставни део пријаве на конкурс – треба да се изјасни о томе да ли ће документацију наведену под тачкама 2, 3 ,4 9 и 10. прибавити сам или је сагласан с тим да је прибави Секретаријат, по службеној дужности.

* 1. **ПОТРЕБНА ДОКУМЕНТАЦИЈА ЗА РЕКОНСТРУКЦИЈУ РИБЊАКА**

1. читко попуњен oбразац пријаве на конкурс с потписом одговорног лица и оверен печатом (са изјавом о прибављању докумената о којој се води службена евиденција);
2. фотокопија извода из регистра Агенције за привредне регистре са пореским идентификационим бројем;
3. оригинал извод из Регистра газдинства са одговарајућим сточним фондом (податке о врсти животиња и броју газдинства (HID) на којима се држе или узгајају);
4. фотокопија важеће водне дозволе;
5. фотокопија решења – сагласности да је објекат изграђен у складу с ветеринарско-санитарним условима – регистрација објекта;
6. извод из листа непокретности или земљишних књига с подацима о власништву и ограничењима за све

катастарске парцеле под рибњачким површинама које су предмет пријаве облик својине – приватна, и обим удела 1/1 или оверена копија уговора о вишегодишњем закупу рибњачких површина (најмање 10 година), извод из листа непокретности или земљишних књига који може гласити на државну својину (уз обавезну сагласност надлежног државног органа) при чему уговор мора да важи још најмање пет година;

1. доказ о измиреним водним накнадама;
2. изјава подносиоца пријаве да по неком другом основу не користи бесповратна подстицајна средства за исту намену;
3. инвестиционо-техничку документацију с предмером и предрачуном, коју је израдио одговорни пројектант;
4. предрачун извођача радова;
5. да је подносилац пријаве регулисао пореске и друге доспеле обавезе из јавних прихода за 2017. годину;

Подносилац пријаве - на обрасцу који је саставни део пријаве на конкурс – треба да се изјасни о томе да ли ће документацију наведену под тачкама 2, 3, 4 , 6 , 7 и 11. прибавити сам или је сагласан с тим да је прибави Секретаријат, по службеној дужности.

Комисија задржава право да, поред наведених докумената, затражи и друга документа.

1. **ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Пословником о раду комисија за израду конкурса и правилника и поступање по конкурсима расписаним у покрајинском секретаријату за пољопривреду, водопривреду и шумарство од 20.02.2018. године и изменама и допунама Пословника о раду комисија за израду конкурса и правилника и поступање по конкурсима расписаним у покрајинском секретаријату за пољопривреду, водопривреду и шумарство од 21.03.2018. године, а на основу ког је донет правилник за доделу средстава за подизање нових рибњака и реконструкцију постојећих на територији АП Војводине за 2018.годину.

1. **УСЛОВИ КОРИШЋЕЊА СРЕДСТАВА**

Корисник средстава обавезан је да писменим путем пријави почетак и завршетак радова, најмање 15 дана пре почетка и завршетка радова Покрајинском секретаријату за пољопривреду, водопривреду и шумарство.

Записник о почетку и завршетку радова вршиће надлежни сектор инспекције Покрајинског секретаријата за пољопривреду, водопривреду и шумарство.

Средства се исплаћују након извршених радова који су предмет овог конкурса при чему је потребно доставити:

* Наративни (кратак, писани) извештај о извршеном послу;
* Оригинал рачун;
* Оригинал извод банке о плаћању рачуна;
* Решење о именовању надзорног органа с копијом лиценце;
* Решење о именовању одговорног извођача радова с копијом лиценце;
* Оригинал привремене и оконачне ситуације, коју су оверили одговорни извођач радова,

надзорни орган и инвеститор;

* Оригинал или копију грађевинског дневника, који су оверили извођач радова, надзорни

орган и инвеститор;

* Оригинал или копију обрачунског листа грађевинске књиге, који су оверили одговорни извођач

радова, надзорни орган и инвеститор;

Поступак доношења одлуке, критеријуми и остала питања везана за конкурс, прописани су Правилником;

Бесповратна средства исплаћиваће се у складу с приливом средстава у буџет АП Војводине.

1. **НАЧИН ДОСТАВЉАЊА ПРИЈАВА**

Пријаве с потребном документацијом доставити поштом на адресу: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад**, са назнакoм **„КОНКУРС – ИЗГРАДЊА НОВИХ РИБЊАКА И РЕКОНСТРУКЦИЈА ПОСТОЈЕЋИХ – НЕ ОТВАРАТИ”**, или лично на писарници покрајинских органа управе у згради Покрајинске владе, сваког радног дана од 9 до 14 часова.

1. **КОНТАКТ**

Додатне информације могу се добити путем телефона: **021/4881-851;** **од 10 до 14 часова.**

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник и образац пријаве, могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs).